
DR 31.10.2011 33 

 
Akan tetapi memandangkan USM telah diberi taraf sebagai sebuah universiti 

yang terlibat dalam Program Apex, salah satu daripada perkara yang dibenarkan untuk 
USM ialah mereka mempunyai autonomi dari segi membuat pilihan kepada pelajar 
yang ingin memasuki ke universiti mereka. Kita memang sedang menimbang melihat 
sama ada apa yang dilakukan melalui USM itu benar-benar mencapai matlamat kita. 
Kita memang sedang dalam peringkat untuk tentukan bagi setengah-setengah program 
bagi universiti-universiti penyelidikan sebagai sebahagian daripada proses autonomi 
yang kita hendak berikan di mana mereka akhirnya boleh memilih pelajar mereka 
sendiri. Jadi perkara ini sedang diberi pertimbangan oleh pihak kementerian.  

Berkenaan pertanyaan Yang Berhormat Pasir Salak tentang apakah dibuat 
penilaian terhadap kursus-kursus pengajian di IPT, dimaklumkan bahawa kementerian 
sentiasa membuat pemantauan ke atas kokurikulum yang dilaksanakannya oleh IPT. 
IPT diwajibkan melaksana semakan semula kokurikulum setiap tiga tahun hingga lima 
tahun bagi memastikan program yang ditawarkan memenuhi kerangka kelayakan 
Malaysia dan menepati kehendak industri. Sepanjang tahun 2010 sebanyak 14 kajian 
hala tuju bidang pengajian telah dilakukan. Pada tahun ini sebanyak lima kajian hala 
tuju dan pada tahun hadapan sebanyak 12 kajian hala tuju akan dilakukan kepada 
program-program yang ditawarkan oleh IPTA dalam negara kita.  

Mengenai perkara yang dibangkitkan oleh Yang Berhormat Lembah Pantai 
tentang peruntukan kepada Universiti Sains Malaysia atas statusnya melaksanakan 
Program Apex dimaklumkan secara keseluruhan, USM telah diberi peruntukan 
tambahan berjumlah RM314.5 juta dalam usaha untuk menjayakan Program Apex.  

Mengenai saranan Yang Berhormat Batu Gajah, kementerian menyambut baik 
cadangan agar kajian dibuat bagi pengenalpastian punca-punca bilangan wanita yang 
lebih ramai berbanding lelaki di universiti. Untuk tujuan itu satu pasukan penyelidik yang 
terdiri daripada pakar bagi menjalankan kajian keseimbangan gender di IPT telah 
ditubuhkan pada bulan September 2011 yang lalu. Pasukan ini akan meneliti kajian-
kajian yang telah dilaksanakan oleh negara luar berhubung penyelesaian isu dan 
mengenal pasti konsep pengajaran dan pembelajaran yang sesuai dan dapat menarik 
minat pelajar lelaki. Untuk makluman Ahli Yang Berhormat, secara keseluruhannya 
bilangan pelajar wanita sememangnya mengatasi bilangan pelajar lelaki di IPT iaitu 40 
peratus lelaki dan 60 peratus wanita di IPTA dan 46 peratus lelaki dan 54 peratus 
wanita di IPTS.  

Mengenai cadangan Yang Berhormat Lipis agar kerajaan menggalakkan 
usaha menterjemahkan buku akademik ke dalam bahasa Melayu dan memberi 
ganjaran di atas usaha ini seperti kenaikan pangkat bagi ahli akademik. Sukacita 
dimaklumkan bahawa kementerian memang telah merangka usaha ini melalui pelan 
tindakan memartabatkan bahasa Melayu sebagai bahasa ilmu di IPT sebagaimana 
yang telah dilancarkan baru-baru ini.  

Mengenai pemberian baucar buku RM200 agar tidak diberikan kepada pelajar 
bukan warganegara seperti yang dibangkitkan oleh Yang Berhormat Lipis, saya ingin 
memberi jaminan bahawa baucar buku RM200 itu hanya untuk pelajar warganegara 
Malaysia sahaja.  

Mengenai lulusan matrikulasi yang dikatakan tidak mendapat tempat di IPTA 
seperti yang dibangkitkan oleh Yang Berhormat Kuala Krau dan Yang Berhormat Balik 
Pulau, dimaklumkan bahawa dasar pengambilan dan pemilihan kemasukan ke IPTA 
bagi Program Pengajian Lepasan STPM, Matrikulasi, Asasi dan setaraf peringkat ijazah 
pertama adalah berasaskan prinsip meritokrasi dengan mengguna pakai 90 peratus 
pencapaian markah akademik dan 10 peratus pencapaian markah kokurikulum.  

■1220 

 Dalam melaksanakan prinsip meritokrasi, kementerian menerima pakai semua 
kelayakan yang diiktiraf untuk kemasukan ke IPTA seperti STPM, matrikulasi, asasi dan 
diploma. Justeru, kementerian tidak melaksanakan dasar menetapkan kuota ambilan 
bagi kelayakan tertentu. Berdasarkan rekod kementerian, dakwaan yang menyatakan 
lulusan matrikulasi tidak mendapat tempat di IPTA adalah tidak tepat memandangkan 
peratusan berjaya ditawarkan tempat di IPTA bagi pemohon yang menggunakan 
kelayakan matrikulasi bagi sesi akademik 2010/2011 adalah tinggi. Daripada jumlah 
24,060 orang yang layak, 24,018 orang telah ditawarkan tempat, iaitu 99.8 peratus bagi 
pelajar matrikulasi. 



Akan tetapi memandangkan USM telah diberi taraf sebagai sebuah universiti. yang terlibat dalam Program Apex, salah satu daripada perkara yang dibenarkan untuk USM ialah mereka mempunyai autonomi dari segi membuat pilihan kepada pelajar yang ingin memasuki ke universiti mereka. Kita memang sedang menimbang melihat sama ada apa yang dilakukan melalui USM itu benar-benar mencapai matlamat kita. Kita memang sedang dalam peringkat untuk tentukan bagi setengah-setengah program bagi universiti-universiti penyelidikan sebagai sebahagian daripada proses autonomi yang kita hendak berikan di mana mereka akhirnya boleh memilih pelajar mereka sendiri. Jadi perkara ini sedang diberi pertimbangan oleh pihak kementerian. Berkenaan pertanyaan Yang Berhormat Pasir Salak tentang apakah dibuat penilaian terhadap kursus-kursus pengajian di IPT, dimaklumkan bahawa kementerian sentiasa membuat pemantauan ke atas kokurikulum yang dilaksanakannya oleh IPT. IPT diwajibkan melaksana semakan semula kokurikulum setiap tiga tahun hingga lima tahun bagi memastikan program yang ditawarkan memenuhi kerangka kelayakan Malaysia dan menepati kehendak industri. Sepanjang tahun 2010 sebanyak 14 kajian hala tuju bidang pengajian telah dilakukan. Pada tahun ini sebanyak lima kajian hala tuju dan pada tahun hadapan sebanyak 12 kajian hala tuju akan dilakukan kepada program-program yang ditawarkan oleh IPTA dalam negara kita. Mengenai perkara yang dibangkitkan oleh Yang Berhormat Lembah Pantai tentang peruntukan kepada Universiti Sains Malaysia atas statusnya melaksanakan Program Apex dimaklumkan secara keseluruhan, USM telah diberi peruntukan tambahan berjumlah RM314.5 juta dalam usaha untuk menjayakan Program Apex. Mengenai saranan Yang Berhormat Batu Gajah, kementerian menyambut baik cadangan agar kajian dibuat bagi pengenalpastian punca-punca bilangan wanita yang lebih ramai berbanding lelaki di universiti. Untuk tujuan itu satu pasukan penyelidik yang terdiri daripada pakar bagi menjalankan kajian keseimbangan gender di IPT telah ditubuhkan pada bulan September 2011 yang lalu. Pasukan ini akan meneliti kajian- kajian yang telah dilaksanakan oleh negara luar berhubung penyelesaian isu dan mengenal pasti konsep pengajaran dan pembelajaran yang sesuai dan dapat menarik minat pelajar lelaki. Untuk makluman Ahli Yang Berhormat, secara keseluruhannya bilangan pelajar wanita sememangnya mengatasi bilangan pelajar lelaki di IPT iaitu 40 peratus lelaki dan 60 peratus wanita di IPTA dan 46 peratus lelaki dan 54 peratus wanita di IPTS. Mengenai cadangan Yang Berhormat Lipis agar kerajaan menggalakkan usaha menterjemahkan buku akademik ke dalam bahasa Melayu dan memberi ganjaran di atas usaha ini seperti kenaikan pangkat bagi ahli akademik. Sukacita dimaklumkan bahawa kementerian memang telah merangka usaha ini melalui pelan tindakan memartabatkan bahasa Melayu sebagai bahasa ilmu di IPT sebagaimana yang telah dilancarkan baru-baru ini. Mengenai pemberian baucar buku RM200 agar tidak diberikan kepada pelajar bukan warganegara seperti yang dibangkitkan oleh Yang Berhormat Lipis, saya ingin memberi jaminan bahawa baucar buku RM200 itu hanya untuk pelajar warganegara Malaysia sahaja. Mengenai lulusan matrikulasi yang dikatakan tidak mendapat tempat di IPTA seperti yang dibangkitkan oleh Yang Berhormat Kuala Krau dan Yang Berhormat Balik Pulau, dimaklumkan bahawa dasar pengambilan dan pemilihan kemasukan ke IPTA bagi Program Pengajian Lepasan STPM, Matrikulasi, Asasi dan setaraf peringkat ijazah pertama adalah berasaskan prinsip meritokrasi dengan mengguna pakai 90 peratus pencapaian markah akademik dan 10 peratus pencapaian markah kokurikulum. #1220. Dalam melaksanakan prinsip meritokrasi, kementerian menerima pakai semua kelayakan yang diiktiraf untuk kemasukan ke IPTA seperti STPM, matrikulasi, asasi dan diploma. Justeru, kementerian tidak melaksanakan dasar menetapkan kuota ambilan bagi kelayakan tertentu. Berdasarkan rekod kementerian, dakwaan yang menyatakan lulusan matrikulasi tidak mendapat tempat di IPTA adalah tidak tepat memandangkan peratusan berjaya ditawarkan tempat di IPTA bagi pemohon yang menggunakan kelayakan matrikulasi bagi sesi akademik 2010/2011 adalah tinggi. Daripada jumlah 24,060 orang yang layak, 24,018 orang telah ditawarkan tempat, iaitu 99.8 peratus bagi pelajar matrikulasi.